ການຮັບສະໝັກ ຈົກສະຫຼາກເອົາບັດຂຽວ ມາຢູ່ໃນສະຫະລັດ ໄຂຂຶ້ນແລ້ວ (ວີດີໂອ)
ໃນ​ແຕ່ລະປີ​ ມີຫຼາຍ​ລ້ານ​ຄົນ ​ເຂົ້າຮ່ວມ​ຍາດ​ເອົາ​ໂອກາດ​​ ເຂົ້າ​ມາ​ຢູ່​ໃນ​ສະຫະລັດ ຢ່າງຖາ​ວອນ​ ໃນ​ໂຄງການທີ່​ເອີ້​ນ​ວ່າ​ Green Card Lottery.
WASHINGTON — ໃນແຕ່ລະປີ ປະຊາຊົນຫຼາຍລ້ານຄົນເຂົ້າ ຮ່ວມຍາດເອົາໂອກາດໃນການໄດ້ ເຂົ້າມາຕັ້ງຖິ່ນຖານຢູ່ໃນ ສະຫະລັດຢ່າງຖາວອນ ໃນໂຄງການທີ່ເອີ້ນກັນວ່າ Green Card Lottery ຫລື ລອດເຕີຣີບັດຂຽວ ກໍຄືຈົກສະຫລາກເອົາບັດຂຽວ ຊຶ່ງມີຊື່ເປັນທາງການວ່າ Diversity Visa Program ຫລືໂຄງການແຈກວິຊ່າໃຫ້ຫລາກຫລາຍສັນຊາດ ການເປີດຮັບ ສະໝັກຈົກສະຫລາກເອົາບັດຂຽວສໍາລັບປີນີ້ ຊຶ່ງມີໄລຍະນຶ່ງເດືອນນັ້ນ ແມ່ນໄດ້ໄຂຂຶ້ນແລ້ວຕັ້ງແຕ່ວັນທີ 2 ເດືອນຕຸລາ ຄືວັນອັງຄານ ອາທິດແລ້ວນີ້ ນັກຂ່າວຊາວອິຣ່ານ Roozbeh Mazhari ເປັນຜູ້ນຶ່ງທີ່ໂຊກດີ ລາວເຂົ້າ ມາຕັ້ງຖິ່ນຖານຢູ່ໃນສະຫະລັດໃນປີ 1999 ຫຼັງຈາກຈົກສະຫລາກລອດເຕີຣີ ບັດຂຽວໄດ້ ນາຍ ຣູຊເບ ກ່າວວ່າ: ໄລຍະເປີດຮັບສະໝັກຈົກສະຫລາກໃນໂຄງການລອດເຕີຣີບັດຂຽວສໍາລັບປີນີ້ ຊຶ່ງແມ່ນສໍາລັບເຂົ້າມາຢູ່ໃນສະຫະລັດ ໃນອີກສອງປີ ຄື ປີ 2014 ນັ້ນ ແມ່ນໄດ້ເລີ່ມມາຕັ້ງແຕ່ຕອນບ່າຍວັນທີ່ 2 ຕຸລາອາທິດຜ່ານມາ ໄປຈົນເຖິງ ຕອນບ່າຍວັນເສົາວັນທີ່ 3  ພະຈິກ ເດືອນໜ້ານີ້ ເມື່ອປີແລ້ວນີ້ ມີຄົນຍື່ນໃບສະໝັກເກືອບ 8 ລ້ານຄົນ ປີນີ້ ກໍຫຼາຍພໍໆປານກັນ ແຕ່ຈະມີທັງໝົດພຽງ 55,000 ຄົນເທົ່ານັ້ນ ທີ່ຈະໂຊກດີ ໂດຍການສຸ່ມເລືອກເອົາ ຫລືຈົກສະຫລາກທາງຄອມພິວເຕີ Naeim Karimi ເກີດຢູ່ອິຣ່ານ ແລະເຄີຍໄດ້ຍື່ນໃບສະໝັກຈົກສະຫລາກເອົາວິຊ່າບັດຂຽວ ສາມເທື່ອນີ້ແລ້ວ ຜູ້ກ່ຽວເວົ້າກັບວີໂອເອ ຜ່ານລະບົບວີອິໂອ Skype ຈາກເຮືອນຂອງລາວທີ່ປະເທດ ຄານາດາ ຫຼາຍຊົ່ວໂມງຫຼັງຈາກໂຄງການລອດເຕີຣີວິຊ່າ ເປີດຮັບໃບສະໝັກ ນັກຂ່າວວີໂອເອຖາມລາວວ່າ: ມື້ນີ້ ເຈົ້າຮູ້ສຶກໂຊກດີບໍ່? ນາຍ ຄາຣິມີ ເວົ້າວ່າ: ຂັ້ນຕອນການຈົກສະຫຼາກລອດເຕີຣີບັດຂຽວ ຈາກຕົ້ນຈົນຈົບ ແມ່ນໃຊ້ລະບົບອິນເທີເນັດທັງໝົດ ມາຕັ້ງແຕ່ປີ 2010 ສໍາລັບເຂົ້າມາຕັ້ງຖິ່ນຖານຢູ່ສະຫະລັດ ໃນປີ 2012 ນີ້ ຜູ້ສະໝັກຈະຕ້ອງຍື່ນໃບສະໝັກ ແລະກອກຟອມທາງອິນເທີເນັດ ແລະຈະຕ້ອງເຂົ້າໄປກວດເບິ່ງຜົນການຈົກລະຫລາກທາງເວັບໄຊ້ທ໌ເຊັ່ນກັນ ໃນເດືອນພຶດສະພາ ປີໜ້າ Karin King ເປັນ ໂຄສົກຫ້ອງການ ອອກວິຊ່າຂອງສະຫະລັດ ແຄຣິນ ຄິງ ເວົ້າວ່າ: ໂຄງການວິຊ່າລອດເຕີຣີ ແມ່ນສົ່ງເສີມການຍົກຍ້າຍເຂົ້າມາຕັ້ງຖິ່ນຖານຢູ່ໃນປະເທດນີ້ ຂອງພົນລະເມືອງຈາກປະເທດຕ່າງໆ ທີ່ມີປະຊາຊົນຍົກຍ້າຍເຂົ້າໄປຕັ້ງຖິ່ນຖານໃນສະຫະລັດ ໃນອັດຕາຕໍ່າແຕ່ໃດໆມາແລ້ວ ສະນັ້ນ ພົນລະເມືອງ ຈາກຫລາຍໆປະເທດ ເຊັ່ນ Brazil ຫຼື ບັງກລາແດສ ນັ້ນແມ່ນບໍ່ມີສິດຍື່ນສະໝັກໃນໂຄງການນີ້ ນອກຈາກສອງປະເທດນີ້ແລ້ວ ພົນລະເມືອງຈາກປະເທດອື່ນໆອີກ ທີ່ສະໝັກບໍ່ໄດ້ ກໍມີ ການາດາ, ຈີນ, ໂຄລົມເບຍ, ເຮຕີ, ເມັກຊິໂກ, ປາກິສຖານ, ຟິລິບປີນ ແລະຫວຽດນາມ ແຕ່ສໍາລັບຫຼາຍໆລ້ານຄົນທີ່ຫວັງຢາກຈະເຂົ້າມາຢູ່ໃນສະຫະລັດ ຈາກປະເທດທີ່ມີສິດຍື່ນສະໝັກ ໂຮມທັງ ສປປ ລາວ ນໍານັ້ນ ມັນເປັນການສ່ຽງໂຊກ ສໍາລັບຊີວິດໃໝ່ກໍວ່າໄດ້ ນັກຂ່າວຊາວອິຣ່ານ Roozbeh Mazhari ກ່າວວ່າ: ສໍາລັບທ່ານທີ່ສົນໃຈຢາກປະກອບສ່ວນໃນໂຄງການ Diversity Visa Program ນີ້ຄືເວັບໄຊ້ບ່ອນເຂົ້າໄປຍື່ນໃບສະໜັກ ຜູ້ສະໝັກຈະຮູ້ຜົນການຈົກສະຫລາກ ເລີ່ມຕັ້ງແຕ່ວັນທີ່ 1 ເດືອນພຶດສະພາ ປີ 2013 ເປັນຕົ້ນໄປວ່າ ຕົນໄດ້ຖືກເລືອກ ຫຼືບໍ່?